jkorsvik/nowiki_second_scrape_merged huggingface dataset:
Den nordiske modellen

Den nordiske modellen (også kalt den norske modellen, danske modellen eller svenske modellen) er et begrep særlig brukt av økonomer og andre samfunnsforskere for å beskrive kjennetegn ved økonomi, arbeidslivsorganisering og politisk system som skiller de nordiske land, og spesielt skandinaviske land, fra andre vestlige land. Begrepet brukes ofte som idealtype, og forskjellige fagområder og forskere legger forskjellige karakteristika i begrepet. Fellestrekk som ved den nordiske modellen som ofte trekkes fram er velferdsstat, trygder og pensjoner som i stor grad er skattefinansiert, stabil økonomi med stabil inflasjon og valutakurs, samarbeid mellom arbeidstaker- og arbeidsgiverorganisasjoner, svært lave inntektsforskjeller (internasjonalt sett), høy deltakelse i arbeidslivet blant kvinner, høy grad av likestilling, (gratis) utdanning dominert av offentlige tilbydere.
Den nordiske modellen er utviklet over lang tid, og har røtter dels i den sentralstaten som ble utviklet under eneveldet og videreført som embetsmannsstaten på 1800-tallet, dels i reformer gjennomført særlig av sosialliberale regjeringer og parlamentsflertall sent på 1800-tallet og tidlig på 1900-tallet som utvidet statens oppgaver og ansvar overfor innbyggerne, og dels i ytterligere velferdsreformer gjennomført særlig av sosialdemokratiske regjeringer i etterkrigsårene. I de nordiske landene har visse oppgaver alltid eller lenge vært statlige. I motsetning til f.eks. USA der både utdanning og helsevesen i stor grad er privat, har dette lenge vært sentrale statlige oppgaver i de nordiske landene og tildels vært oppgaver som staten hadde monopol på. Universitetsutdanning har vært et statlig tilbud som i prinsippet har vært gratis i de nordiske landene siden de første universitetene ble etablert i senmiddelalderen. På 1700-tallet ble allmueskolen bygget betydelig ut, og det offentlige utdanningstilbudet ble betydelig og løpende utvidet gjennom både 18- og 1900-tallet. Det offentlige helsevesenet ble bygget ut med fremveksten av moderne medisin fra 1800-tallet, som en sentral offentlig oppgave.


== Kritikk av modellen ==
Kritikere av modellen mener de veldig høye skattene og avgiftene og den store offentlige sektoren hindrer kreativitet, innovasjon, vekst og i tillegg er kapitalødeleggende ved at investeringer gjøres mer av politiske hensyn for å «kjøpe velgere», enn hvor de kan brukes mest effektivt.
Likevel har alle de nordiske landene høy konkurranseevne internasjonalt, et høyt teknologisk nivå, høy levestandard og arbeidstakere som er av de mest produktive i verden – målt i produsert verdi per time arbeid.


== Eksterne lenker ==
The Nordic Model – Analysis of the Nordic Model
Verdens økonomiske forum The Nordic Way Davos 2011
Torben M. Andersen, Bengt Holmström, Seppo Honkapohja, Sixten Korkman, Hans Tson Söderström, Juhana Vartiainen The Nordic Model - Embracing globalization and sharing risks The Research Institute of the Finnish Economy (ETLA), 2007
Anders Kjellberg (2022) The Nordic Model of Industrial Relations. Lund: Department of Sociology
Chuck Billy

Chuck Billy (født 23. juni 1962) er en amerikansk vokalist, og medlem i thrash metal-bandet Testament.
Billy erstattet Testament-vokalist Steve «Zetro» Souza, senere Exodus-vokalist, på midten av 1980-tallet da bandet het Legacy. Etter dette ga de ut debutalbumet The Legacy i 1987. Eneste sporet som Billy hadde skrevet teksten på var «Do or Die». Selv om besetningen i bandet har endret seg mange ganger, har Billy sammen med originalmedlem og gitarist Eric Peterson vært med i bandet konstant.
Billy har deltatt på soloprosjektene til James Murphy, hvor han har deltatt på begge musikkalbumene som gjestemusiker. Han har også sunget for Exodus på minst en konsert (28. oktober 2004 på Warfield Theater i San Francisco, oppvarming for Megadeth). Billy har sammen med Steve Souza, Greg Bustamante, Steve Robello, Andy Billy, Dan Cunningham & Willy Lange startet bandet «Dublin Death Patrol». I 2008 sang han «Silent Night» på julealbumet We Wish You a Metal Christmas and Headbanging New Year med Scott Ian, Jon Donais, Chris Wyse og John Tempesta.
Chuck Billy indianer av pomo-stammen. Han har en yngre bror, Eddie Billy, som var bassist i bandet Vio-Lence. 


== Diskografi ==
Testament

The Legacy (1987)
The New Order (1988)
Practice What You Preach (1989)
Souls of Black (1990)
The Ritual (1992)
Low (1994)
Demonic (1997)
The Gathering (1999)
First Strike Still Deadly (2001)
The Formation of Damnation (2008)


== Eksterne lenker ==
Offisielt nettsted 
(en) Chuck Billy – kategori av bilder, video eller lyd på Commons 
(en) Chuck Billy på Internet Movie Database 
(en) Chuck Billy på Discogs 
(en) Chuck Billy på MusicBrainz 
(en) Chuck Billy på Encyclopaedia Metallum 
(en) Chuck Billy på Spotify 
(en) Chuck Billy på Songkick 
(en) Chuck Billy på Genius — sangtekster 
(en) Chuck Billy på AllMusic
Samfundet De Nios Särskilda pris

Samfundet De Nios särskilda pris er en litterær pris som deles ut av Samfunnet De Nio. Prissummen har variert mellom 50 000-100 000 SEK. Prisen deles ikke ut regelmessig.


== Liste over mottakere ==


== Referanser ==


== Eksterne lenker ==
Samfundet De Nio
«Samfundet de Nios priser» (PDF) (svensk). Samfundet de Nio. s. 3-4. Arkivert fra originalen (PDF) 6. oktober 2014. Besøkt 1. september 2017.
Challengerdypet

Challengerdypet er det dypeste kjente stedet i verdenshavene, med en dybde på omtrent 11 000 meter. Den eksakte dybden er ukjent. Dypet er lokalisert ved Marianene ved sørenden av Marianergropen. Nærmeste fastland er Fais-øya (en av de ytterste øyene til Yap) 289 km i sørvest og Guam 306 km i nordøst. Punktet er navngitt etter det britiske Royal Navy-skipet HMS «Challenger», som først målte dybden her på sin ekspedisjon fra 1872 til 1876.
Kun fire dykk til dypet har vært gjennomført; Trieste i 1960, Kaikō i 1995, Nereus i 2009 og Cameron i 2012.


== Eksterne lenker ==
Offisiell pressemelding rundt Challengerdypet-operasjonen.
Midlere anomali

I himmelmekanikk er den midlere anomalien en parameter som definerer posisjonen til et legeme som beveger seg i en Kepler-bane. Den er definert som tiden siden siste periapsis (det punktet i banen som er nærmest det sentrale legemet) ganger 
  
    
      
        2
        π
        
          /
        
        T
      
    
    {\displaystyle 2\pi /T}
  , der 
  
    
      
        T
      
    
    {\displaystyle T}
   er varigheten av et helt omløp.
Den midlere anomalien øker uniformt fra 0 til 
  
    
      
        2
        π
      
    
    {\displaystyle 2\pi }
   radianer gjennom hvert omløp. Den har imidlertid ikke noen enkel tolkning som en geometrisk vinkel; den er utelukkende tid målt i radianer. På grunn av Keplers andre lov er den midlere anomalien imidlertid proporsjonal med arealet beskrevet av linjen mellom brennpunktet og legemet siden siste periapsis.
Den midlere anomalien blir vanligvis betegnet med bokstaven 
  
    
      
        M
      
    
    {\displaystyle M}
  .


== Se også ==
Kepler-bane
Ellipse
Eksentrisk anomali
Sann anomali


== Kilder ==
Murray, C. D. & Dermott, S. F. 1999, Solar System Dynamics, Cambridge University Press, Cambridge.
Plummer, H.C., 1960, An Introductory treatise on Dynamical Astronomy, Dover Publications, New York. (Reprint of the 1918 Cambridge University Press edition.)
Færøysk-amerikanere

Færøysk-amerikanere er statsborgere i USA med færøysk opprinnelse. De fleste færøyinger emigrerte til land som Sverige, Danmark, Island, Norge, Tyskland, Polen og Storbritannia, og de gjenværende færøyingene utvidet antallet bygder i øyriket betraktelig i det som senere er blitt kalt niðursetutíðin, «nedsettelsestiden». Dermed ble det til at en svært liten andel færøyinger emigrerte til USA, sammenlignet med nabolandene. De fleste færøysk-amerikanerne er å finne i Wisconsin, Minnesota, New York, Michigan og Canada. Mange fortsatte å snakke færøysk i hjemmet lenge etter de hadde ankommet Nord-Amerika. 
Det er vanskelig, for ikke å si umulig, å få noe klart svar på hvor mange færøysk-amerikanere som finnes, ettersom disse emigrerte via Island, Norge, Danmark eller Storbritannia, slik at de ble regnet for å tilhøre disse nasjonalitetene eller folkegruppene.
Jonas Bronck blir av mange regnet som færøysk-amerikaner, da han bodde en stund i Tórshavn. Han hadde imidlertid svensk opprinnelse.
Extractive Industries Transparency Initiative

Extractive Industries Transparency Initiative (EITI) er en internasjonal organisasjon som håndhever en standard for åpenhet i olje-, gass- og gruveindustriene. Standarden er utviklet og overvåket av det internasjonale EITI-styret som består av representanter fra myndigheter, næringsliv og sivilt samfunn. I land som implementerer EITI-standarden, må selskapene i disse industriene offentliggjøre hvor mye de betaler i skatter og avgifter, og myndighetene må offentliggjøre hvor mye de mottar. Disse tallene blir sammenlignet og sammenstilt i en årlig EITI rapport.
Det internasjonale sekretariatet til EITI er siden 2007 tilrettelagt av Utenriksdepartementet, og er basert i Oslo. Styreleder er Clare Short, tidligere utviklingsminister i Storbritannia.
Norge er et av 46 implementerende land.


== Referanser ==


== Eksterne lenker ==
Extractive Industries Transparency Initiative nettsider
Eric Peterson

Eric Peterson (født 14. mai 1964) er en amerikansk gitarist og medlem i thrash metal-bandet Testament.
I tillegg til å være sammen med vokalist Chuck Billy de eneste som har vært medlem i Testament fra begynnelsen, har han også et sideprosjekt med bandet «Dragonlord», hvor han er vokalist og gitarist.
Han har tidligere vært gift med Kirk Hammetts ekskone Rebecca, som han har et barn med. De er nå skilt.


== Diskografi ==
Testament

The Legacy (1987)
The New Order (1988)
Practice What You Preach (1989)
Souls of Black (1990)
The Ritual (1992)
Low (1994)
Demonic (1997)
The Gathering (1999)
First Strike Still Deadly (2001)
The Formation of Damnation (2008)Dragonlord

Rapture (2001)
Black Wings of Destiny (2005)


== Referanser ==


== Eksterne lenker ==
Offisielt nettsted 
(en) Eric Peterson – kategori av bilder, video eller lyd på Commons 
(en) Eric Peterson på Discogs 
(en) Eric Peterson på MusicBrainz 
(en) Eric Peterson på Encyclopaedia Metallum 
(en) Eric Peterson på Songkick 
(en) Eric Peterson på AllMusic
Naturgjødsel

Naturgjødsel (eller frau) er møkk som blir spredd som gjødsel på åkrene. Husdyrgjødsel er naturgjødsel som kommer fra husdyrproduksjon i landbruket og er den mest vanlige brukte naturgjødselen.
Naturgjødsel består utelukkende av stoffer som dannes av levende organismer fra stoffskiftet. 
Møkk har en sterk innvirkning på planteveksten på jord som mottar den. Denne effekten var så påfallende at en av de organiske kjemis fedre Justus von Liebig, i midten av 19. århundre satt ut for å finne ut hva det egentlig er i gjødsel, som har effekt. I 1840 han var kommet så langt at han kunne formulere minimumsloven for plantenæringsbehov. Hans funn førte også  til oppskrifter for fremstilling av gjødsel. 
I naturgjødsel varierer mengden av næringsstoffer, avhengig av opphav, lagring og hvordan den er spredt.


== Se også ==
Møkkaspredning
Slurry
Tang
Kompost
Guano
Kaikō

Kaikō (海溝, «Havgrop») var en dyphavs-ROV (fjernstyrt undervannsfarkost) konstruert av JAMSTEC, et japansk firma. Den samlet bakterier fra havbunnen i Challengerdypet i Marianergropen, det dypeste punktet på jorden. Den 2. mars 1996 nådde Kaikō en dybde på 10 897 m, og gjorde dermed det dypeste ubemannede dykket for et fartøy så langt i historien (batyskafen Trieste) innehar fortsatt rekorden for dypeste dykk, gjort i 1960). Kaikō gikk tapt under en orkan i 2003.


== Eksterne lenker ==
JAMSTECs Kaikō-side
Tierramerica.net
Smarterscience.net
Urmas Paet

Urmas Paet (født 20. april 1974) er en estisk politiker. Han har vært Estlands utenriksminister fra 2005 til 2014 og medlem av Europaparlamentet siden 2014. Han representerer Det estiske reformpartiet.
Paet ble født i Tallinn i det som da var Den estiske sosialistiske sovjetrepublikk og en del av Sovjetunionen. Han studerte ved Universitetet i Tartu og tok en bachelorgrad i statsvitenskap. Deretter fortsatte han å studere, dog uten å avlegge noen avsluttende eksamen. 
Paet hadde vært aktiv innen journalistikk i studietiden og fortsatte med det frem til 1999, da han gikk inn i politikken. Han var viseordfører i Nõmme (en del av Tallinn) fra 1999 til 2003.
Da Juhan Parts dannet regjering i 2003, ble Paet kulturminister, og hadde det vervet frem til april 2005, da regjeringen falt ved et mistillitsvotum. I den nye regjeringen under Andrus Ansip ble Paet utenriksminister. Han satt som utenriksminister frem til han ble medlem av Europaparlamentet i 2014. 
Paet er gift og har to barn. I tillegg til estisk snakker han finsk, russisk, tysk og engelsk.


== Referanser ==


== Eksterne lenker ==
Offisielt nettsted 
(en) Urmas Paet – kategori av bilder, video eller lyd på Commons 
Urmas Paet på Twitter 
Urmas Paet på Facebook 
Urmas Paet på Facebook 
(en) Urmas Paet hos Europaparlamentet
Michel Aoun

Michel Naim Aoun (arabisk: ميشال عون‎, født 19. februar 1935 i Haret Hreik) er en libanesisk politiker og tidligere general, som siden 2016 har vært president i Libanon. 
Han leder partiet Den frie patriotiske strømning, et sekulært parti som hovedsakelig består av maronitter. Fra 22. september 1988 til 13. oktober 1990 var Aoun president og statsminister for en av de to rivaliserende administrasjonene i landet. Han ble nedkjempet av Syria på slutten av den libanesiske borgerkrigen og flyktet i eksil. Han kom tilbake til landet 7. mai 2005, elleve dager etter at de syriske troppene forlot Libanon. Det har overrasket mange at partiet hans støtter den pro-syriske 8. mars-alliansen.Etter at president Michel Suleimans perioder utløp i 2014 gikk det 29 måneder før Libanons generalforsamling greide å bli enige om ny president. Statsminister Tammam Salam var fungerende president i denne perioden. Aoun ble valgt til president 31. oktober 2016, for en periode på seks år.


== Referanser ==
Fredrik Glad

Frederik Glad (født 8. august 1760 i Christiania, død 11. september 1840 på Grefsen i Aker) var industrimann og stortingsrepresentant, sønn av kjøpmannen Anders Nielsen Huus og Maria født Treschow.  
Han tok examen artium ved Oslo katedralskole i 1778 og arvet på samme tid Nedre papirmølle i Christiania og Grefsen gård. 
I mai 1782 giftet han seg med Johanne Marie Elisabeth Dallas (1764–1837). Hun hadde vært danserinne ved Det Kongelige Teater i København. Deres sønn Christian Glad ble senere generalmajor og kommandant på Akershus festning. 
Han ble i 1814 valgt til Stortinget for Akershus Amt og ble medlem av «Komité for Landets indre Økonomi». Han møtte på Stortinget i perioden 1815–16.

Glad var også skribent og utga blant annet en avhandling «om Tørvemyrer og Tørveskæring» i 1831 og skrev artikler i tidsskrifter; han var en tid fast medarbeider i Norske Bondeven. 
Glads vei på Grefsen og Frederik Glads gate på Sagene  er oppkalt etter ham. 


== Referanser ==


== Kilder ==
Oberst Hartvig Munthe, En gammel militærslægt i Elverum, Særtrykk av Østlandske Tidende, Elverum 1905
E. A. Thomle, Lidt om familien Glad i Norge, Norsk Slektshistorisk Tidsskrift 1:314-328 (1910)
E. A. Thomle og S. H. Finne-Grønn, Slegten Glad – Wulfsberg, Morgenstierne, Norsk Tidsskrift for Genealogi, Personalhistorie, Biografi og Literærhistorie, bind III, s. 28-37 (1926)


== Eksterne lenker ==
(no) Frederik Glad hos Norsk senter for forskningsdata
Jógvan Sundsteins første regjering

Jógvan Sundsteins første regjering var Færøyenes regjering fra 18. januar 1989 til 22. juni 1989. Regjeringen var utgått av Fólkaflokkurin, Tjóðveldisflokkurin, Sjálvstýrisflokkurin og Kristiligi Fólkaflokkurin med Jógvan Sundstein fra Fólkaflokkurin som regjeringssjef.


== Referanser ==
Duan Qirui

Duan Qirui (kinesisk: 段祺瑞, pinyin: Duàn Qíruì; Wade–Giles: Tuan Ch'i-jui, født 6. mars 1865 i Hefei i provinsen Anhui i Kina, død 2. november 1936 i Shanghai) var en kinesisk militær og politiker. Han innehadde en rekke viktige poster under Republikken Kina og var en av Kinas mektigste menn årene 1916–20.


== Liv og virke ==
Duan gjennomgikk krigsskole og tjenestegjorde, etter at Yuan Shikai i 1901 ble visekonge over provinsen Zhili i flere år som hans fremste militære rådgiver. Han ble i 1906 brigadegeneral samt i 1909 general og sjef for den 6. divisjon. Som øverstkommanderende for troppene i Kiangpeh hadde han største andelen av arbeidet med reorganiseringen av nordarmeen etter europeiske forbilder. 
Da Yuan Shikai i 1911 ble statsminister, ble Duan generalguvernør over provinsene Hubei og Hunan. Han bekjempet samme år sammen med l. armé de opprørske, men deltok i januar 1912 i militærbefalingshavernes memorandum til keiseren om abdikasjon. I det første republikanske kabinettet ble han deretter krigsminister, og fikk i september samme år generals rang og ble i 1915 feltmarskalk. 
Duan var i mai-juli 1913 tilordnet statsminister, deretter tilordnet militærguvernør i Hubei samt 1914–15 på nytt krigsminister. Av misnøye med den monarkiske bevegelse dro han seg som «tjenesteledig av sykdomsgrunner» tilbake til privatlivet, men påtok seg etter monarkiplanenes feilslag i 1916 posten som statsminister. Han fratrådte våren 1917, da parlamentet gikk i mot hans forslag om krigserklæring mot Tyskland og Østerrike-Ungarn. Han undertrykket i juli samme år med hjelp av Zhang Zuolin militærguvernør Zhang Xuns forsøk på å gjenopprette keiserdømmet og samvirket deretter som statsminister med Anfu-klubben og japanerne.
Hans maktstilling opphørte sommeren 1920, da militærguvernørene Cao Kun, Wu Peifu og Zhang Zuolin gjennomdrev et politisk systemskifte og Duan ble nødsaget å søke beskyttelse hos japanerne. 
Han fremtrådte på nytt i november 1924, da Zhang Zuolin og Feng Yuxiang, som hadde beseiret Wu Peifu, overtalte men til å stille seg i spissen for en provisorisk regjering, der Zhang Zuolin var den virkelige styrende bak kulissene. Duan utferdiget nå en ny forfatning som i høy grad innskrenket parlamentets innflytelse.


== Referanser ==


== Eksterne lenker ==
(en) Duan Qirui – kategori av bilder, video eller lyd på Commons
Det nordatlantiske samarbeidsrådet

Det nordatlantiske samarbeidsrådet The North Atlantic Cooperation Council (NACC) var et råd opprettet av NATO i 1991 og var forløperen til Det euro-atlantiske partnerskap. I begynnelsen besto det av NATO og ni land fra Sentral-Europa og Øst-Europa. I mars 1992 ble alle landene i Samveldet av uavhengige stater medlem, mens Georgia og Albania ble medlem i juni samme år.


== Eksterne lenker ==
Bakgrunn for rådet (engelsk)
Sigernessjøen

Sigernessjøen er en innsjø på 2,1 km² i Kongsvinger kommune i Innlandet. Den ligger rundt åtte kilometer sør for bykjernen langs riksvei 2 i retning Eidskog kommune.
Sjøen er en populær badeplass, og det ligger to campingplasser like ved. Det er tillatt å benytte motorbåt på sjøen.


== Referanser ==
Jennifer Tisdale

Jennifer Kelly Tisdale (født 18. september 1981 i Neptune i New Jersey) er en amerikansk sanger, modell og skuespiller. Hun er mest kjent for sin rolle som «Chelsea» i filmen Bring It On: In It to Win It.
Ashley Tisdale er Jennifers lillesøster.


== Referanser ==


== Eksterne lenker ==
(en) Jennifer Tisdale – kategori av bilder, video eller lyd på Commons 
(en) Jennifer Tisdale på Internet Movie Database 
(fr) Jennifer Tisdale på Allociné 
(en) Jennifer Tisdale på AllMovie 
(en) Jennifer Tisdale hos The Movie Database 
(en) Jennifer Tisdale på Twitter
Super Cr3w

Super Cr3w er en b-boydansegruppe som fra Las Vegas, Nevada. Super Cr3w vant andre sesong av America's Best Dance Crew. Super Cr3w ble til lenge før America's Best Dance Crew startet.


== Eksterne lenker ==
Offisielt nettsted
Liu Bocheng

Liu Bocheng (kinesisk: 劉伯承; pinyin: Liú Bóchéng, Wade-Giles: Liu Po-ch'eng; født 4. desember 1892 i Kaixian i provinsen Sichuan i Kina, død 7. oktober 1986) var en viktig kommunistisk hærfører under den kinesiske borgerkrig.


== Liv og virke ==
Liu begynte sin militære karriere i en skoleelevmilits som ble dannet etter Xinhairevolusjonen i 1911 for å forsvare den nye republikken. I kamp mot Yuan Shikais styrker i 1916 mistet han et øye, noe som forklarer hans tilnavn den enøyde drage.I 1926 gikk han inn i det kinesiske kommunistiske parti, og fikk snart militære kommandoposter. Den 1. august 1927 var han en av lederne for Nanchangopprøret. Fra slutten av 1927 til 1930 studerte han i Sovjetunionen. 
Under «den lange marsjen» tjente Liu i Den røde armé (forløperen til Folkets frigjøringshær) som stabssjef. Liu skal ha holdt ut ni dager og netter i strekk på en klippestein for å holde øye med sine styrkers kryssing av Yangzijiang. Lius hønseblod-ed med lederen av Yifolket, Xiao Yedan, muliggjorde en trygg transitt gjennom Yi-området. I makt- og kursstridighetene under «den lange marsjen», mellom tilhengerne av  Mao Zedong og Kominterns agenter rundt  Otto Braun (De 28 bolsjeviker), stod Liu på Maos side, særlig under den avgjørende Zunyikonferansen.Under den annen sino-japanske krig kommanderte Liu sammen med Deng Xiaoping som politisk kommissær den 129. divisjon, som da var den beste og viktigste enheten på kommunistisk side. Den 129. divisjon ble senere utvidet til annen feltarme, og Liu ledet den i kamp mot Kuomintang-truppene til Chiang Kai-shek. Han ledet det kommunistiske utbruddsforsøket fra Shanxi og opprettet anti-japanske støttepunkter i fjellene i fjelltraktene mellom  Shanxi, Hebei og Henan. Etter at Japan kapitulerte i 1945, kommanderte Liu flere feltarmeer og innledet kommunistenes strategiendring fra geriljataktikk til massive motangrep. I juni 1947 ledet han med Deng Xiaoping angrepet på Dabiefjellene nord for Kuomintangs hovedstad Nanjing, Huaihaikampanjen og kryssingen av Yangtzejiang. Denne manøveren ødela Kuomintangs sentralarmé og tvang dem sørover i landet.
Da Mao utropte Folkerepublikken Kina den 1. oktober 1949 på Tiananmenplassen i Beijing, var Liu med på seremonien. Etterpå ble han stedfortredende sekretær for kommunistpartiets sørvestbyrå i Chongqing – sekretæren var Deng Xiaoping. Senere fikk han høye militære stillinger, som for eksempel president og politisk kommissær for Folkets frigjøringshær, stedfortredende formann for den sentrale militærkommisjon, og flere ganger medlem av den stående komité for Den nasjonale folkekongress og Sentralkomiteen for det kinesiske kommunistiske parti. 
I 1955 ble Liu utnevnt til marskalk. 
Han døde som den eldste av de enda levende kommandanter fra «den lange marsjen».


== Referanser ==


== Eksterne lenker ==
(en) Liu Bocheng – kategori av bilder, video eller lyd på Commons 
(en) Liu Bocheng hos China Vitae 
Bilder av Liu Bocheng
Marskalk Liu Bocheng
De internasjonale øylekene 2013

De internasjonale øylekene 2013 (De 15. internasjonale øylekene) ble avholdt på Bermuda sommeren 2013. Arrangør av øylekene er International Island Games Association.
Dette var første gangen øylekene ble arrangert utenfor Europa.


== Påmeldte ==
22 av medlemsøyene var påmeldt til konkurransene på Bermuda. Rhodos og Sark deltok ikke i de internasjonale øylekene på Bermuda. 

 Åland
 Alderney
 Bermuda (Vert)
 Caymanøyene
 Falklandsøyene
 Færøyene
 Frøya
 Gibraltar
 Gotland
 Grønland
 Guernsey
 Hitra
 Isle of Man
 Wight
 Jersey
 Menorca
 Orknøyene
 Saaremaa
 Shetland
 Saint Helena
 Hebridene
 Ynys Môn


== Medaljestatistikk ==


== Referanser ==


== Eksterne lenker ==
Bermuda Island Games Association
World cup i kjelkehockey 1991

World cup i kjelkehockey 1991 ble arrangert i Oslo i Norge.
Dette var det første World cup som ble arrangert, og fem lag deltok: Norge, Sverige, Canada, Storbritannia og USA. 
Canada slo Sverige 3-2 i finalen. Dette var første gang Sverige tapte en kjelkehockeykamp.Norge slo USA hele 11-0 i denne turneringen, og på det norske laget spilte bl.a. Morten Syversen, Kjell Vidar Røyne, Erik Sandbråten, Britt Mjaasund Øyen, Rolf Einar Øyen, Atle Haglund, Alf Engeseth, Julian Johansen og Bjørn Dybing.


== Resultater ==
Sluttresultater:


== Referanser ==